Θέμα 4ο
4.1 Ένας μηχανικός σε ένα ναυπηγείο παρήγγειλε καινούργιους συνδέτες, περικόχλια και ροδέλες για την ένωση του σώματος των κυλίνδρων, τον σκελετό και τη βάση ενός δίχρονου κινητήρα, σχετικά μικρού μεγέθους, ο οποίος είχε παραμείνει ανοιγμένος στο συνεργείο επισκευής για αρκετό χρονικό διάστημα.
α) Πού εντοπίζεται το λάθος του μηχανικού; (Μονάδες 5)
β) Τι πρέπει να προσέξει ο μηχανικός κατά την επανατοποθέτηση των συνδετών; (Μονάδες 5)
γ) Με ποιους τρόπους- μέσα θα μπορούσε να συσφίξει τους συνδέτες; (Μονάδες 5)
Μονάδες 15

4.2 Κατά τη διάρκεια εκπαιδευτικής επίσκεψης σε έναν νηογνώμονα, έγινε αναφορά για τον ρόλο των τριβέων σε μια πετρελαιομηχανή.
α) Πού τοποθετούνται οι τριβείς και για ποιον λόγο; (Μονάδες 4)
β) Για ποιους λόγους η κατασκευή των τριβέων γίνεται από ειδικά κράματα με πολλές επιστρώσεις; (Μονάδες 6)
Μονάδες 10
